CELEX: 62018CN0066
Language: ro
Date: 2018-02-01 00:00:00
Title: Cauza C-66/18: Acțiune introdusă la 1 februarie 2018 – Comisia Europeană/Republica Ungară

201806010361917382018/C 211/10662018CJC21120180618RO01ROINFO_JUDICIAL201802017822Cauza C-66/18: Acțiune introdusă la 1 februarie 2018 – Comisia Europeană/Republica Ungară
 ---documentbreak--- C2112018RO720120180201RO00107282Acțiune introdusă la 1 februarie 2018 – Comisia Europeană/Republica Ungară
   (Cauza C-66/18)2018/C 211/10Limba de procedură: maghiara
      Părțile
   
   
      Reclamantă: Comisia Europeană (reprezentanți: V. Di Bucci, L. Malferrari, B. De Meester și Talabér-Ritz K., agenți)
   
      Pârâtă: Republica Ungară
   
      Concluziile reclamantei
   
   Comisia solicită Curții să constate că Ungaria a încălcat:
   
            —
         
         
            obligațiile care îi revin în temeiul articolului XVII din AGCS [Acordul General privind Comerțul cu Servicii], impunând instituțiilor de învățământ superior străine situate în afara SEE încheierea unui acord internațional drept condiție pentru prestarea de servicii de învățământ, în conformitate cu articolul 76 alineatul (1) litera a) din Legea CCIV din 2011 modificată;
         
      
            —
         
         
            obligațiile care îi revin în temeiul articolului 16 din Directiva 2006/123/CE (
                  1
               ) și, în orice caz, al articolelor 49 TFUE și 56 TFUE, precum și al articolului XVII din AGCS, impunând instituțiilor de învățământ superior străine să ofere învățământ superior în țara lor de origine, în conformitate cu articolul 76 alineatul (1) litera b) din Legea CCIV din 2011 modificată;
         
      
            —
         
         
            obligațiile care îi revin în temeiul articolului 13, al articolului 14 alineatul (3) și al articolului 16 din Carta drepturilor fundamentale a Uniunii Europene, în raport cu restricțiile menționate anterior;
         
      
            —
         
         
            obligarea Ungariei la plata cheltuielilor de judecată.
         
      
      Motivele și principalele argumente
   
   Temeiul juridic pentru prestarea serviciilor de învățământ superior în Ungaria este Legea CCIV din 2011 privind învățământul superior național, al cărei articol 76 alineatul (1) litera a) prevede că o instituție de învățământ superior străină poate desfășura pe teritoriul Ungariei activități de învățământ atestat de o diplomă doar dacă guvernul maghiar și guvernul statului în care se află sediul instituției de învățământ superior străine au convenit să fie legate printr-un acord internațional privind susținerea de principiu acordată instituției pentru a desfășura o activitate în Ungaria, acord care, în cazul unui stat federal, se întemeiază pe un acord prealabil încheiat cu guvernul central atunci când acesta nu este competent să consimtă a fi legat printr-un acord internațional.
   De asemenea, articolul 76 alineatul (1) litera b) din Legea CCIV din 2011 prevede că instituțiile de învățământ superior străine care desfășoară o activitate în Ungaria nu numai că trebuie să aibă calitatea de instituții de învățământ superior recunoscute de stat în țara în care se situează sediul acestora, dar și să ofere în mod efectiv o formă de învățământ superior în țara respectivă.
   La 27 aprilie 2017, Comisia a inițiat o procedură în constatarea neîndeplinirii obligațiilor împotriva Ungariei în raport cu Legea CCIV din 2011 modificată.
   Întrucât a considerat că răspunsul dat de Ungaria nu era satisfăcător, la 14 iulie 2017 Comisia a trimis Ungariei un aviz motivat, trecând la etapa următoare a procedurii în constatarea neîndeplinirii obligațiilor.
   Considerând că nici răspunsul la avizul motivat nu era satisfăcător, Comisia a decis să sesizeze Curtea pentru ca aceasta să declarare că Ungaria și-a încălcat obligațiile care îi revin în temeiul articolului XVII din AGCS, al articolului 16 din Directiva 2006/123/CE, al articolelor 49 TFUE și 56 TFUE, precum și al articolului 13, al articolului 14 alineatul (3) și al articolului 16 din Carta drepturilor fundamentale a Uniunii Europene.
   (
         1
      )	Directiva 2006/123/CE a Parlamentului European și a Consiliului din 12 decembrie 2006 privind serviciile în cadrul pieței interne (DO 2006, L 376, p, 36).